Diari Oficial de la Generalitat Valenciana


Sumari del DOGV 9348, del 26-05-2022 (2022/4375)

RESOLUCIÓ de 12 de maig de 2022, de la Conselleria d'Hisenda i Model Econòmic per la qual, a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461, Capítol IX. Deute,, del programa 011.10, Servei del deute, de la secció 19, per import de 420.528.982,54 euros (expedient 06.006/22-054).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4375


Data del document
:   12-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de maig de 2022, de la Conselleria d'Hisenda i Model Econòmic per la qual, a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461, Capítol IX. Deute,, del programa 011.10, Servei del deute, de la secció 19, per import de 479.833.201,54 euros (expedient 06.006/22-054). [2022/4375]  
El Consell de Ministres, amb data 1 de febrer de 2022, va autoritzar la Comunitat Valenciana a formalitzar operacions de préstec a llarg termini per un import màxim de 1.500 milions d'euros, amb la finalitat de reestructurar préstecs formalitzats en anys anteriors a càrrec dels mecanismes establits per l'Estat per al finançament dels pagaments a proveïdors i de suport a la liquiditat de les comunitats autònomes. Després d'aquesta autorització, i amb les respectives autoritzacions de la DG del Tresor i Política Financera del Ministeri d'Assumptes Econòmics i Transformació Digital, s'han formalitzat préstecs a llarg termini amb diferents entitats financeres, per import de 6.071.745.755 euros per a reestructurar el deute i reduir els costos financers.  
  
Considerant la finalitat d'aquests préstecs, els ingressos derivats d'aquests es destinen a l'amortització anticipada parcial dels préstecs subscrits per la Generalitat amb l'Institut de Crèdit Oficial, en representació de l'Administració general de l'Estat, a càrrec del Fons de Liquiditat Autonòmic (FLA) en les dates 24 de febrer de 2014 i el 7 de maig de 2018, amortitzant-se 0.980.453.892 euros del FKR 9207 i 189.563.087 del LTX 8086.  
A l'efecte de registrar pressupostàriament aquestes amortitzacions anticipades i prenent en consideració l'import d'aquestes, així com la dotació del capítol 9 del programa 011.10 Servei del Deute, projecte T0461, Capítol IX deute, i les quotes ordinàries per amortitzacions dels préstecs KUC 9249 i ZNF 1296 per al present exercici, que han resultat minorades, a conseqüència del reajustament de la quota ordinària per l'amortització parcial anticipada, a càrrec d'aquest, per part de la Secretaria Autonòmica de Model Econòmic i Finançament, planteja la necessitat de procedir a l'ampliació de crèdits en l'esmentat capítol i projecte financer per import de 209.741.490,54 euros.  
  
A aquest efecte i en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions, i dels articles 22.1 d) i 24 e) de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 57.78.53.432.14, Préstecs llarg termini ens fora del sector públic, per import de 815.840.520,54 euros.  
  
Segon  
Autoritzar una ampliació de crèdit en el pressupost de despeses, en l'aplicació 06.40.96.145.34.3, projecte financer T0461, Capítol IX deute, per import de 408.910.432,54 euros.  
  
València, 12 de maig de 2022.- El conseller d'Hisenda i Model Econòmic: Vicent Soler i Marco.